b'\n_START_ARTICLE_\nNorsk (skolefag)\n_START_PARAGRAPH_\nNorsk er et obligatorisk gjennomg\xc3\xa5ende fag i norsk grunnskole og videreg\xc3\xa5ende skole. Faget skal gi eleven kunnskaper i skriftlig og muntlig norsk spr\xc3\xa5k, samt spr\xc3\xa5khistorie, litteraturhistorie og andre sider ved faget.  _NEWLINE_Det undervises i b\xc3\xa5de hovedm\xc3\xa5l og sidem\xc3\xa5l, det vil si bokm\xc3\xa5l og nynorsk, der plasseringen av m\xc3\xa5lformene avgj\xc3\xb8res dels av kommunens valg av m\xc3\xa5lform og dels av enkeltelevers preferanser. Med dette menes det at elever selv kan velge hvilket m\xc3\xa5l de vil ha som hovedm\xc3\xa5l. Elever som ikke \xc3\xb8nsker sidem\xc3\xa5l kan klage til ordf\xc3\xb8reren i sin kommune, og med det slippe oppl\xc3\xa6ring i dette. For elever som er fritatt fra undervisning og eksaminering i sidem\xc3\xa5l gis det oppl\xc3\xa6ring i norsk som andrespr\xc3\xa5k, eventuelt morsm\xc3\xa5lsundervisning. Slikt fritak gis til elever med minoritetsspr\xc3\xa5klig bakgrunn, inkludert norskf\xc3\xb8dte elever der en av eller begge foreldre har et annet morsm\xc3\xa5l og bruker dette i hjemmet, og til elever som p\xc3\xa5 grunn av lese- og skrivevansker eller andre l\xc3\xa6revansker trenger ekstra undervisning i hovedm\xc3\xa5l for \xc3\xa5 kunne mestre grunnleggende ferdigheter i faget.\n_START_SECTION_\nGrunnskole\n_START_PARAGRAPH_\nI grunnskolen gis det standpunktkarakter (avgangskarakter) i norsk hovedm\xc3\xa5l skriftlig, norsk sidem\xc3\xa5l skriftlig og norsk muntlig. Elever som er fritatt for sidem\xc3\xa5l f\xc3\xa5r dette anf\xc3\xb8rt p\xc3\xa5 vitnem\xc3\xa5let. Elever kan trekkes ut til \xc3\xa5 avlegge avsluttende grunnskoleeksamen i norsk, skriftlig og/eller muntlig. Skriftlig eksamen avlegges over to dager, med hovedm\xc3\xa5l en dag og sidem\xc3\xa5l den andre, eventuelt hovedm\xc3\xa5l begge dager dersom eleven er fritatt fra sidem\xc3\xa5lseksaminering. Skriftlig eksamen blir utarbeidet og sensurert sentralt. Muntlig eksamen blir utarbeidet og sensurert lokalt.\n_START_SECTION_\nVidereg\xc3\xa5ende skole\n_START_PARAGRAPH_\nI den videreg\xc3\xa5ende skolen gis det etter Vg2 yrkesfaglige utdanningsprogram to standpunktkarakterer i faget: \xc3\x89n i norsk hovedm\xc3\xa5l skriftlig og \xc3\xa9n i norsk muntlig. Etter Vg3 studieforberedende utdanningsprogram samt etter Vg3 p\xc3\xa5bygging til generell studiekompetanse gis det tre standpunktkarakterer: \xc3\x89n i norsk hovedm\xc3\xa5l skriftlig, \xc3\xa9n i norsk sidem\xc3\xa5l skriftlig og \xc3\xa9n i norsk muntlig._NEWLINE_Etter Vg2 yrkesfaglige utdanningsprogram kan elevene trekkes ut til skriftlig eksamen i norsk hovedm\xc3\xa5l. Skriftlig eksamen blir utarbeidet og sensurert lokalt. Elevene kan ogs\xc3\xa5 trekkes ut til muntlig eksamen i norsk. Ogs\xc3\xa5 muntlig eksamen blir utarbeidet og sensurert lokalt. Eksamen omfatter hele faget (112 timer)._NEWLINE_Etter Vg3 studieforberedende utdanningsprogram og Vg3 p\xc3\xa5bygging til generell studiekompetanse skal elevene skal opp til skriftlig eksamen i norsk hovedm\xc3\xa5l. Elevene kan ogs\xc3\xa5 trekkes ut til skriftlig eksamen i norsk sidem\xc3\xa5l. Skriftlig eksamen blir utarbeidet og sensurert sentralt. Elevene kan i tillegg trekkes ut til muntlig eksamen i norsk. Muntlig eksamen blir utarbeidet og sensurert lokalt. Eksamen omfatter hele faget (393 timer).'